หากช่วยตัวเองจากการสัมผัสแค่ภายนอกจนเสร็จ แต่เป็นช่วงใกล้มีประจำเดือนประมาณ 3-4 วัน พอหลังจากช่วยตัวเองและทำความสะอาดเสร็จหลังจากนั้นประมาณ 1-2 ชั่วโมงรู้สึกเหมือนมีอะไรขับออกมาจึงใช้ทิชชู่ซับดูพบว่ามีเมือกปนเลือดออกมาเล็กน้อย แบบนี้ปกติมั้ยคะ พอดีเห็นส่วนใหญ่ที่เป็นปกติก่อนมีประจำเดือนมักจะเป็นการช่วยตัวเองด้วยการสอดใส่ โดยปกติแล้วร่างกายมีตกขาวเป็นเชื้อราเล็กน้อยค่ะยังไม่ขาด
สวัสดีค่ะการช่วยตัวเองหรือก็คือการสำเร็จความใคร่ด้วยตนเองนั้น สามารถทำได้อย่างปลอดภัยทั้งในเพศหญิงและเพศชาย หากไม่ได้ทำอย่างรุนแรง หรือมีการสอดใส่สิ่งแปลกปลอมเข้าไปในอวัยวะเพศ ไม่ได้มีผลต่อสมรรถภาพทางเพศ สมรรถภาพทางกาย หรือทำให้เกิดโรคใดๆแต่อย่างใดจากที่กล่าวมา จึงไม่น่ามีผลอะไร หรือทำให้เลือดออกผิดปกติทางช่องคลอด ยกเว้นว่าขณะทำกิจกรรมทางเพศ มีการถลอกหรือเกิดแผลเล็กๆตรงช่องคลอดหรือบริเวณอวัยวะเพศภายนอกเกิดขึ้นแนะนำการหยุดการทำกิจกรรมทางเพศไปก่อน และสังเกตอาการ ถ้าเลือดยังออกเยอะ ออกมาเรื่อยๆ ก็ควรไปพบแพทย์เพื่อตรวจหาสาเหตุอื่นๆที่อาจเป็นไปได้เช่นเรื่องของการมีเนื้องอกหรือการติดเชื้อของช่องคลอดหรือปากมดลูกต่อไป